Sceilg Mhichíl

Is oileán creagach é Sceilg MhichílSceilig Mhichíl uaireanta agus  Carraig Scealg fiú atá suite thart ar 15 chiliméadar amach ó chósta Chontae Chiarraí. Is é an t-oileán is mó den dá Sceilg. Tá mainistir na Scealg suite ar bharr Sceilg Mhór. Tá cáil ar an mainistir as na cillíní chloiche de chuid na manach a bhí lonnaithe ar an oileán fadó. Tá chruth coirceog ar na cillíní, ar a dtugtar clocháin. Is féidir a thuiscint chomh dian is a bhí saol na manach nuair a fheictear a loime atá an mhainistir.

Cuid lárnach den turasóireacht i gCiarraí Theas é an suíomh Oidhreachta Domhanda UNESCO seo. Ghnóthaigh an t-oileán stádas mar Shuíomh Oidhreachta Domhanda UNESCO sa bhliain 1996. Is é ceann de na mainistreacha is aitheanta san Eoraip, ach ag an am gcéanna tá sé ar cheann de na mainistreacha is deacra cuairt a thabhairt uirthi.mion|clé
mion|
The Force Awakens
|clé

 Stair 
Bhí sé mar ionad tábhachtach do manaigh Éireannacha ar feadh tréimhse 600 bliain. Tógadh mainistreach ar bharr na carraige (atá airde 230 méadair aici) nach mór, sa bhliain 588. 


Tharla roinnt ruathar Lochlannach ar an oileán, an ceann ba fhíochmhara sa bhliain 823. 

Mhair an mhainistir tríothu uilig áfach, agus rinneadh forbairt mhór uirthi ag tús an dara mhílaois, nuair a tógadh séipéil nua lena linn. Is léir nach raibh líon ard daoine ariamh sa phobail a bhíodh ann. Ceaptar nach mbíodh ní ba mhó ná dhá mhanach déag ann ag aon am amháin. 

Thréig na manaigh an Sceilg uair éigin sa 12ú haois, agus bhog siad chuig an mórthír. Is go dtí an mainistreach Agaistíneach i mBaile na Sceilge a chuaigh siad.

Bhíodh turais oilithreachtaí ag dul chuige ón 16ú haois ar aghaidh, cé nach raibh duine ar bith ina gcónaí ann. mion|cléSa 19ú haois tógadh dhá teach solais uirthi agus bhí daoine ina gcónaí ann arís. Is beirt coimeádaithe tigh solais, a mhalartaigh fanacht ann bunaithe ar rota, a bhí ina chónaí ann ó sin amach. Tá an dara teach solais fós in úsáid, cé gur atógadh é sna 1960idí. 

D'fhág an coimeádaí sna 1980idí agus tá sé uathoibríoch anois. thumb|An Guairdeall|clé

 Turasóireacht 
Ina mílte a thagann cuairteoirí inniu, na báid á bhfágáil ag bun na carraige le dul ag dreapadh chuig áitrimh ársa na mannach ar an mullach. Téann na mílte eile timpeall na carraige sna báid turais, agus chomh mhaith leis an lonnú daonna, meallann lonnú na n-éan ar an gcarraig lucht éaneolaíóchta freisin. 
mion|Sceilg Beag|clé
Tá an mainistir caomhnaithe, mar gheall ar a iargúltacht agus an deacracht a chruthaíonn sé sin do chuairteoirí fáil chuige. Ag an am céanna, cuireadh srianta ar turasóirí, maidir le cuairt a thabhairt ar an oileáin, mar gheall ar an damáiste a bhí á dhéanamh acu. Bhí buairt áirithe ann go raibh na sean-choiscéimeamma cloiche á gcreimeadh acu. 

Bíonn an t-oileán druidte i rith an gheimridh, idir mí Mheán Fómhair agus mí Aibreáin. Osclaíonn an suíomh aríst don tréimhse úr samhraidh gach bliain i lár mhí na Bealtaine.

 Obair agus eachtraí 
Sa bhliain 1986 rinneadh roinnt oibre athchóirithe agus bunaíodh biúró oifigiúil turasóireachta ceangailte leis an oileáin chomh maith.

Sa bhliain 2017,  cuireadh foireann speisialaithe OPW isteach chuig an oileán le suirbhéireacht a dhéanamh ar na fánaí agus carraigeacha a bhí i gceist agus cuireadh caoi ar na láithreacha a measadh a bheith contúirteach. Dúirt an OPW nach raibh aon “mhórábhar” ann anois a bheadh ina bhagairt ar Bhóthar an Tí Solais san oileán ach go bhféadfadh go dtitfeadh mionábhar atá “an-tirim” mar gheall ar éin a bheith ag corraí ar na n-aillte.

Sa bhliain 2025, athosclaíodh an t-oileán do chuairteoirí ar an 7 Meitheamh (in áit an 8 Bealtaine). Cuireadh moill ar chúrsaí mar gheall ar chás dlí maidir le ceadúnais bháid a ghlacann daoine anonn agus anall ón oileán. Ní raibh roinnt bádóirí sásta nach bhfuair siad ceadúnas ó Oifig na nOibreacha Poiblí i mbliana.  Tháinig moill ar an oscailt mar gheall ar an chonspóid seo, inar ghlac dhá chomhlacht nar éirigh leo i gcomórtas d’oibreoirí báid éileamh dlíthiúil chuig an ardchúirt. Agus an cás seo beo, idir  8 Bealtaine-6 Meitheamh 2025 agus aimsir shéimh, ann gach lá, cuireadh bac ar aon oibreoir báid seirbhís a chur ar fáil chuig an oileán.

 Cáil 
Rinneadh an scannánaíocht do radhairc a tharlaíonn ar ‘oileán Ahch-To’, an tearmann a d’aimsigh an ridire Jedi Luke Skywalker dó féin, ar Sceilg Mhichíl sa scannán Star Wars: The Last Jedi agus i Star Wars: The Force Awakens a tháinig amach in 2015. Ar Cheann Sibéal ar an míntír, áfach, a rinneadh formhór na scannánaíochta don scannán de bharr deacrachtaí a bhain le húsáid an oileáin. 

Tá leagan LEGO den oileán  ar fáil ón mórchomhlacht bréagán mar chuid den tsraith nua seiteanna atá bunaithe Star Wars: The Last Jedi, 

Anaclann Dúlra 
Is anaclann dúlra tábhachtach é an Sceilg Mhichíl mar aon lena comharsan an Sceilg Bheag. Tá go leor speicis éagsúla d'éin mara Atlantacha ann. Ina measc bíonn an crosán, an guairdeall, an chanóg dhubh agus an chanóg bhán.

Sa bhliain 2023, bhí  Sceilg Mhichíl roghnaithe le haghaidh mórstaidéir idirnáisiúnta ar athrú aeráide agus mar a théann sé i gcion ar láithreáin oidhreachta.

 Naisc sheachtracha 
 UNESCO World Heritage Centre - Skellig Michael
 A Project Web Site about The Skellig Islands 
 Skelligs Islands - A website detailing information about visiting the islands
 SkelligsRock - A website detailing the islands history and wildlife 

 Tagairtí 

Catagóir:Oileáin Chontae Chiarraí
Catagóir:Oileáin Ghaeltachta
Catagóir:Séadchomharthaí Náisiúnta na hÉireann
Catagóir:Mainistreacha na hÉireann
Catagóir:Seandálaíocht
Catagóir:Oileáin na hÉireann
Catagóir:Tithe Solais na hÉireann
Catagóir:Séadchomharthaí Náisiúnta i gContae Chiarraí